CELEX: 62014CA0144
Language: ro
Date: 2015-07-09 00:00:00
Title: Cauza C-144/14: Hotărârea Curții (Camera a şaptea) din 9 iulie 2015 (cerere de decizie preliminară formulată de Tribunalul Maramureș – România) – Cabinet Medical Veterinar Dr. Tomoiagă Andrei/Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș (Trimitere preliminară — Taxă pe valoarea adăugată (TVA) — Directiva 2006/112/CE — Articolele 273 și 287 — Obligație de identificare din oficiu a unei persoane impozabile în scopuri de TVA — Caracterul impozabil al serviciilor de medicină veterinară — Principiul securității juridice — Principiul protecției încrederii legitime)

7.9.2015   
            
            
               RO
            
            
               Jurnalul Oficial al Uniunii Europene
            
            
               C 294/7
            
         Hotărârea Curții (Camera a şaptea) din 9 iulie 2015 (cerere de decizie preliminară formulată de Tribunalul Maramureș – România) – Cabinet Medical Veterinar Dr. Tomoiagă Andrei/Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș
   (Cauza C-144/14) (1)
   
   ((Trimitere preliminară - Taxă pe valoarea adăugată (TVA) - Directiva 2006/112/CE - Articolele 273 și 287 - Obligație de identificare din oficiu a unei persoane impozabile în scopuri de TVA - Caracterul impozabil al serviciilor de medicină veterinară - Principiul securității juridice - Principiul protecției încrederii legitime))
   (2015/C 294/09)
   Limba de procedură: româna
   
      Instanța de trimitere
   
   Tribunalul Maramureș
   
      Părțile din procedura principală
   
   
      Reclamant: Cabinet Medical Veterinar Dr. Tomoiagă Andrei
   
      Pârâtă: Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș
   
      Dispozitivul
   
   
               1)
            
            
               Articolul 273 primul paragraf din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, astfel cum a fost modificată prin Directiva 2009/162/UE a Consiliului din 22 decembrie 2009, nu impune statelor membre identificarea din oficiu a unei persoane impozabile în scopul perceperii taxei pe valoarea adăugată doar pe baza altor declarații fiscale decât cele referitoare la această taxă, nici chiar atunci când ele ar fi permis să se constate depășirea de către respectiva persoană impozabilă a plafonului de scutire de taxa menționată.
            
         
               2)
            
            
               Principiile securității juridice și protecției încrederii legitime nu se opun ca o administrație fiscală să decidă ca serviciile de medicină veterinară să fie supuse taxei pe valoarea adăugată în împrejurări precum cele din litigiul principal, în condițiile în care această decizie se întemeiază pe norme clare, iar practica respectivei administrații nu a fost de natură să creeze în percepția unui operator economic prudent și avizat o încredere rezonabilă în neaplicarea acestei taxe la astfel de servicii, aspect care trebuie verificat de instanța de trimitere.
            
         
      (1)  JO C 212, 7.7.2014.